विवाहिता के नहर में कूदने की आशंका
नहर तक विवाहिता के पैरों के निशान पर परिजन जता रहे नहर में कूदने की आशंका
भास्करन्यूज | जालोर
चितलवानाउपखंड के अगड़ावा गांव में गुरुवार रात एक विवाहिता प्रभावती पुत्री भाखराराम विश्नोई के नर्मदा नहर में कूदने की आशंका को लेकर शुक्रवार को दिन भर प्रशासन ग्रामीणों ने नहर में खोजबीन की, मगर देर रात तक उसके शव का पता नहीं चल पाया। जानकारी के अनुसार विवाहिता के पैरों के निशान घर से नर्मदा नहर की मुख्य कैनाल तक तो मिल रहे है, मगर इसके बाद पैरों के निशान गायब होने से परिजनों को नहर में कूदने का संदेह हैं, ग्रामीणों ने इस घटना की जानकारी पुलिस प्रशासन को भी दी। घटना की जानकारी मिलने पर चितलवाना थानाप्रभारी वगतसिंह मौके पर गए तथा तैराकों के माध्यम से नहर में शव की तलाशी शुरु करवाई। इसके बाद सांचौर डीवाईएसपी सुनिल के पंवार सांचौर उपखंड अधिकारी केशव मिश्रा ने भी घटना स्थल का दौरा कर हालात का जायजा लिया। पुलिस उपाधीक्षक सुनिल पंवार ने बताया कि नहर तक विवाहिता के आने के पैरों के निशान के आधार पर ही परिजनों ने नहर में कूदने की आंशका व्यक्त की है। इसपर पांच तैराकों की मदद से नर्मदा नहर की मुख्य कैनाल में शव की तलाशी का अभियान शुरु किया गया है। शेष|पेज15
नहरका पानी करीब 10 फीट गहरा होने के साथ ज्यादा ठंडा होने पानी का वेग तेज होने से शव को खोज रहे तैराकों को शव ढूंढने में मुश्किल हो रही हैं मगर तैराकों की ओर से कोशिश करने के बाद भी देर रात तक शव नहीं मिल पाया।
शक के आधार पर शव खोजने में ग्रामीण भी सहयोग कर रहे हैं
विवाहिता के नहर में कूदने की जानकारी मिलने के बाद नर्मदा नहर किनारे लोगों की भारी भीड़ एकत्रित हो गई। तैराकों के साथ पुलिस प्रशासन की ओर से ग्रामीणों के सहयोग से नहर में जाली भी घुमाई गई। मौके पर मौजूद प्रत्यक्षदर्शी जगदीश कड़वासरा ने बताया कि पूरे दिन कड़ी मेहनत करने के बाद भी विवाहिता की जानकारी नहीं मिल पाई।
बार बार हो रहे हादसों के बावजूद नहीं चेत रहा है नर्मदा विभाग
नर्मदा नहर परियोजना की ओर से नहर निर्माण में करोड़ों रुपए खर्च करने के बावजूद सुरक्षा के इंतजाम अभी तक नहीं किए गए है। जिससे नर्मदा विभाग के पास नहर में डूबने वालों को खोजने के लिए किसी तरह के संसाधन नहीं हैं। इतना ही नहीं नहर निर्माण के समय सुरक्षा को लेकर किसी प्रकार के प्रबंध नहीं किए गए। विभाग के पास गोताखोरों की टीम, जाली, अंकुडिए बोट जैसा संसाधन ही नहीं है। गौरतलब है कि पिछले पांच सालों में दर्जनों लोगों की नहर में डूबने से मौत हो चुकी है। इस दौरान नहर में डूबे लोगों का शव खोजने के लिए प्रशासन को दो से तीन दिन तक समय लग जाता है।
भास्कर पड़ताल
चितलवानाउपखंड के अगड़ावा गांव से निकलने वाली नर्मदा नहर में विवाहिता के कूदने के आशंका के मामले में प्रथम दृष्टया मामला प्रेम प्रसंग का प्रतीत हो रहा हैं। ग्रामीणों के अनुसार लापता प्रभावती दो दिन पहले पीहर से ससुराल आई थी। इसके बाद गुरुवार रात अपने कमरे मौजूद प्रेमी के साथ बात कर रही थी, इस दरम्यान उसके ससुर ने कथित प्रेमी रमेश के साथ उसे बात करते देख लिया। प्रभावती के प्रेमी रमेश को उसके ससुराल वालों ने पकड़ा तो डर के मारे प्रभावती घर से गायब हो गई। परिजन प्रभावती के पैरों के निशान के आधार पर खोजबीन करते हुए नर्मदा नहर तक गए, मगर नहर के पास उसके पैरों के निशान समाप्त हो गए थे। इस दरम्यान घर में मौजूद प्रेमी रमेश ने अपने रिश्तेदार रमेश पुत्र काशीराम डारा को बुलाया तथा उसकी गाड़ी में बैठ कर वहां से भाग लिया।
जालोर. मुख्य केनाल में अगड़ावा के पास विवाहिता का शव खोजते ग्रामीण।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva